text: Els castellers 'carreguen' una torre virtual per animar dos membres afectats, un bomber i una infermera | BonDia Diari digital d'Andorra.
  La colla andorrana, en una imatge d'arxiu.
  Dv., 27/03/2020 - 18:20
  Els castellers 'carreguen' una torre virtual per animar dos membres afectats, un bomber i una infermera
  A. D. / V. D. / Foto: BonDia
  Amb l'activitat castellera aturada totalment i dos companys afectats -un, bomber, va donar positiu en Covid-19 i l'altre, una infermera, roman aïllada preventivament-, la colla d'Andorra està cridada a participar en una activitat virtual. Dissabte, a partir de les dotze del migdia, vestiran faixa i camisa per enfilar-se en una torre virtual.
  L'activitat està anul·lada i va per llart, tan en assajos com en actuacions: de moment s'han anul·lat dos i segurament al pas que anem s'anul·laran les del mes d'abril i potser maig, considera el president de la colla andorrana, Juli Peña. Per això, perquè els castellers vagin fent servir la camisa i la faixa i de pas contribuir a fer el confinament més suportable, s'han orquestrat aquesta actuació castellera virtual.
  "Malauradament com que la tecnologia que fem servir la colla, no permet que 70 persones es connectin a la vegada (tampoc se si es pot fer), doncs el que fem es que la gent es faci una fotografia vestida de casteller i l'enviï al community manager i les anirem penjant a facebook i a Instagram, així tothom fora de la colla ens podrà seguir", explica Peña. Amb les imatges, es confeccionarà un mural o pòster per recordar aquesta diada tan inusual.
  La voluntat és aconseguir "que els nostres castellers i la gent que ens segueixi a les xarxes passar una estona divertida". Aquesta és la segona iniciativa que fa la colla, ja que fa una setmana va organitzar un bingo a traves de Facebook en el que van participar més de 75 castellers